钦定古今图书集成/明伦汇编/氏族典/第186卷 > 萧子真
## 钦定古今图书集成/明伦汇编/氏族典/第186卷 > 萧子真

按《南齐书建安王子真传》：“建安王子真，字云仙，世祖
第九子也。永明四年，为辅国将军、南琅邪、彭城二郡
太守，迁持节，督南豫司二州军事、冠军将军、南豫州
刺史，领宣城太守，进号南中郎将。六年，以府州稍实，
表解领郡，进号右将军，迁丹阳尹、左卫将军，迁中护
军。仍出为持节都督郢司二州军事、平西将军、郢州”
刺史。郁林立，进号“安西将军。”隆昌元年，为散骑常侍、
护军将军。延兴元年，转镇军将军，领兵置佐。其年见
杀，年十九。